open-index/open-wikipedia-markdown huggingface dataset:
टेलीफोन

**टेलीफोन**, दूरसंचार के एगो उपकरण हऽ। दू गो या कबो-कबो अधिक लोगन के बीच बातचीत करे के काम आवेला, जब ऊ लोग अतना दूरी पर होखे कि सीधे बातचीत संभव न होखे। ई एगो अइसन यंत्र हवे जे मनुष्य के आवाज के इलेक्ट्रानिक सिग्नल में बदल देला आ ई सिग्नल केबिल (तार) के माध्यम से दुसरा जगह भेजल जाला, दुसरा माथ पर लागल टेलीफोन सिग्नल के वापस मनुष्य के आवाज में बदल के सुनावे ला।

1876 में, स्कॉटलैंड के प्रवासी बिग्यानी, जे ओह समय अमेरिका में रहत रहलें, पहिला अइसन उपकरण के पेटेंट करवलें जे मनुष्य के आवाज के ठीक-ठीक पहिचान में आवे लायक नकल सुना सकत रहे। बाद में अउरी बिग्यानी लोग एकरा सुधार में आपन योगदान कइल।

श्रेणी:टेलीकम्यूनिकेशन
भोजपुरी क्षेत्र

**भोजपुरी छेत्र**, भोजपुरिया छेत्र चाहे भोजपुरी इलाका, भारत के पूरबी उत्तर प्रदेश, बिहार, झारखंड, आ नेपाल के दक्खिनी कुुछ हिस्सा में बिस्तार लिहले एगो सांस्कृतिक आ भासाई छेत्र बा जेने भोजपुरी भाषा बोलल जाले।

भोजपुरी भासा बिहार, उत्तर प्रदेश आ नेपाल में मुख रुप से बोलल जाला। इ तीनों छेत्र एक दूसरा के साथ सटल बाने। झारखंडो के कुुछ छेत्र में भोजपुरी बोलल जायेला।

## भूगोलीय बिस्तार

; उत्तर प्रदेश: बलिया जिला, वाराणसी जिला, गोरखपुर जिला, महाराजगंज जिला, गाजीपुर जिला, मिर्जापुर जिला, मऊ जिला, प्रयागराज जिला, जौनपुर जिला, प्रतापगढ़ जिला, आजमगढ़ जिला, फैजाबाद जिला, बस्ती जिला, गोंडा जिला, बहराईच जिला, देवरिया जिला, कुशीनगर जिला, सिद्धार्थनगर जिला, संत कबीर नगर जिला, सुल्तानपुर जिला
; बिहार: बक्सर जिला, सारण जिला, सिवान जिला, गोपालगंज जिला, पुर्वी चम्पारण जिला, पश्चिम चम्पारण जिला, वैशाली जिला, भोजपुर जिला, भभुआ जिला, रोहतास जिला, सासाराम जिला 
; झारखंड: पलामू जिला, गढ़वा जिला
; नेपाल: रौतहट जिला, बारा जिला, पर्सा जिला, चितवन जिला, नवलपरासी जिला, रुपनदेही जिला, कपिलवस्तु जिला

## इहो देखी

श्रेणी:भोजपुरी
श्रेणी:बिहार के क्षेत्र
श्रेणी:उत्तर प्रदेश के क्षेत्र
श्रेणी:भारत के क्षेत्र
श्रेणी:नेपाल के क्षेत्र
महीना

**महीना** भा **महिन्ना** () समय के नापे के एगो इकाई हवे जे साल से छोट होला आ हप्ता भा पाख से बड़ होला। जादेतर कैलेंडर सभ में एक साल के बारह हिस्सा में बाँटल जाला आ इनहन के महीना कहल जाला। एक चंद्रमा के गती से संबंध हवे आ एक पुर्नवासी से अगिला पुर्नवासी के समय के महीना मानल जाला। फ़ारसी में माह माने चंद्रमा होला आ संस्कृत के पुरान रूप चन्द्रमस से मास भा माह निकसल हवे, एही से चंद्रमा के एक चक्कर के माह, महीना, मास नाँव दिहल गइल बा।

भोजपुरी क्षेत्र में हिंदू पतरा के हिसाब से महीनन के नाँव के चलन बाटे जे क्रम से चइत, बइसाख, जेठ, असाढ़, सावन, भादो, कुआर, कातिक, अगहन, पूस, माघ, आ फागुन बाड़ें। संस्कृत में इनहन के एही क्रम से नाँव होला 
एक वर्ष में बारह गो महिना होला।
चैत्र, वैशाख, ज्येष्ठ, आषाढ़, श्रावण, भाद्रपद, आश्विन, कार्तिक, मार्गशिष भा अग्रहायण, पौष, माघ, आ फाल्गुन

इंटरनेशनल रूप से चलनसार ग्रेगोरियन कलेंडर के बारह महीना सभ जनवरी, फरवरी, मार्च, अप्रैल, मई, जून, जुलाई, अगस्त, सितंबर, अक्टूबर, नवंबर, आ दिसंबर होलें।

श्रेणी:समय
ङ

**ङ** भारतीय अबुगीडा लिपि सभ के पाँचवा व्यंजन वर्ण हऽ आ **क-वर्ग** के पाँचवा (क-वर्ग= क, ख, ग, घ, ङ) अक्षर ह। ई अशोक के धम्मलिपि के अक्षर  से गुप्ता लिपी के  बनल आ फेर बाकि भारतीय लिपियन मे बदलल।

## प्रयोग
भोजपुरी भाषा में **ङ** अक्षर के ध्वनी बहुत प्रचलित ह। हिंदी के परभाव में शब्दन के लिखे के तरीका बदल गइल बा आ एह आवाज के अक्सर एह अक्षर के इस्तेमाल द्वारा अब लिखल छोड़ दिहल गइल बा। संस्कृत में कई शब्दन के एह अक्षर के सहायता से लिखल जाला आ एकर प्रयोग शुद्ध मानल जाला। ङ से कौनो शब्द के शुरुआत ना होखेला।

हिंदी में (खासतौर से पछाहीं हिंदी में) एह अक्षर के उच्चारण लगभग गायब हो चुकल बा आ एकरे जगह अं के मात्रा के बाद ग अक्षर के उच्चारण नियर बोलल जाए लागल बा। उदाहरण खातिर संस्कृत के गङ्गा अब हिंदी में गंगा के रूप में लिखल जाला। भोजपुरी में देखा-देखी गंगा लिखल जाला बाकिर अभिन भी बिहारी भाषा सभ (भोजपुरी, मैथिली, मगही) में ठेठ उच्चारण गङा भा गङ्ङा नियर होला।

## उदाहरण
निचे के उदाहरण में देखीं ङ के इस्तेमाल कहाँ होला:

रङ = रंग
रङ्ग = रंग
बङ्गाल = बंगाल
अङरेज = अंग्रेज

श्रेणी:देवनागरी वर्णमाला
पानी

[thumb|right|250px|alt=नहर में बहत पानी| एगो [नहर में बहत पानी]]
**पानी** (**H<sub>2</sub>O**) बिना रंग, बिना गंध आ बिना स्वाद के अईसन एगो पदार्थ जौन आमतौर पर पृथिवी पर नदी, झील, ताल, तालाब, आ समुद्र में तरल रूप में मिलेला, बरखा की रूप में आसमान से बरिसे ला आ बर्फ़ की रूप में ठोस अवस्था में पावल जाला, एगो बहुत महत्व वाला पदार्थ हवे। पानी अगर ना रहित त पृथिवी पर जिन्दगी के शुरुआत न भइल रहित। ज्यादातर जीव सब की कोशिका में कोशिका द्रव्य की रूप में पावल जाला आ जीवन खातिर बहुत जरूरी मानल जाला।

पानी की एगो अणु में ऑक्सीजन के एगो आ हाइड्रोजन के दू गो परमाणु होला।
पृथिवी के लगभग 71% सतह पानी से तोपाइल बाटे। पृथिवी पर कुल पानी के 96.5% पानी समुद्र की रूप में बाटे, 1.7% जमीनी पानी 1.7% ग्लेशियर आ बर्फीली टोपी की रूप में, आ ख़ाली 0.001% पानी हवा में भाप, बादर आ बरखा के रूप लेवे वाला बाटे। खाली 2.5% पानी साफ पानी बाटे, एहू के 98% बरफ आ पातालीय जल की रूप में बाटे। 0.3% से भी कम साफ पानी के मात्रा नदी, झील आ आकाश में बाटे आ बहुत मामूली मात्रा (0.003%) में सजीव जीवधारी सब में स्थित बाटे।

आदमी खातिर पानी के बहुत उपयोग बाटे। रोज की जीवन में पिये वाला पानी से ले के खेत में सिंचनी करे खातिर, उद्योग सब में इस्तेमाल खातिर, पानी में जहाज चला के यातायात आ आवागमन खातिर, अइसन बहुत सारा सीधा उपयोग वाली चीज बा सब जेवन मनुष्य की जीवन खातिर जरूरी भ लाभदायक बाटे।

पानी का जीवन खातिर महत्व एही बात से बूझल जा सकत बाटे की बैज्ञानिक लोग कौनों दुसरा ग्रह या आसमानी चीज पर जिनगी के होखला के खोज करे खातिर सभसे पहिले ईहे खोजे के कोसिस करे ला की उहाँ पानी मिलत बाटे की नाहीं।

एही सब इस्तेमाल की चलते पानी एगो महत्व वाला संसाधन हवे। एकर रखरखाव आ मैनेजमेंट कई कारण से बहुत जरूरी बाटे काहें से कि आजकाल प्रदूषण आ कमी की चलते एकर महत्व बहुत बढ़ गइल बाटे।

## इहो देखल जाय

* बरखा
* सिंचनी
* जल बिज्ञान
* बरफ
* मीठा पानी
* खारा पानी
* जल संसाधन
* जल प्रबंधन
 

## संदर्भ

## बाहरी कड़ी

श्रेणी:द्रव पदार्थ
श्रेणी:पानी
नया रॉयल कोर्ट

**नया रॉयल कोर्ट (Nowy Dwór Królewski)** एगो गाँव के नाम ह जौन प्रशासनिक जिला **ग्मीना पपोवो बिस्कुपी (Gmina Papowo Biskupie) जिला में पड़ेला, जौन केल्म्नो देश **Chełmno County**, कुयावियन-पोमेरामियन वोइवोडेशिप Kuyavian-Pomeranian Voivodeship** के बीच में उत्तरी-मध्य पोलैंड में स्थित बा।  गाँव के क्षेत्रफल 3.37 वर्ग किमी में बा।
## गैलरी

File:Koniec Nowego Dworu Królewskiego.JPG|The end of the village
File:Nowy Dwór Królewski i Niemczyk.JPG|Nowy Dwór Królewski and Niemczyk
File:Park w Nowym Dworze Królewskim.JPG|Park
File:Figurka Maryjna w Nowym Dworze Królewskim.JPG
File:Pałac w Nowym Dworze Królewskim.JPG|Palace in Nowy Dwór Królewski
File:Mapa Nowego Dworu Królewskiego.PNG|Map the Nowy Dwór Królewski (language: polish)
File:Pałac - Nowy Dwór Królewski.JPG|Palace
File:Boisko Nowy Dwór Królewski.JPG
File:Początek Niemczyka.JPG
File:Przystanek - Nowy Dwór Kólewski.JPG


## संदर्भ


श्रेणी:पोलैंड
सेव

**सेव** भा **सेब** ((; *Malus domestica*) एगो फलदार फेड़ हवे जेह पर गोल-गोल गुद्देदार फर फरे ला। एकरे फल के भी सेब भा सेव कहल जाला। ई समशीतोष्ण इलाका के फल हवे आ भारत में आमतौर प पहाड़ी इलाका में एकर बाग होला। काश्मीर आ हिमाचल प्रदेश में एकर बागान बाड़ें।
वैश्विक दृष्टि से एकर मुख्य स्थान मध्य एशिया रहल। बाद में ई यूरोप में भी उगावल जाए लागल। हजारों वर्षों से ई एशिया तथा यूरोप में उगावल जा रहल बा। एकर विशेष धार्मिक महत्व बा। पूजा पाठ में एकर खास महत्व बा। स्वास्थ्य के दृष्टि से भी ई एगो बहुत फायदेमंद फल बाटे। एगो प्राचीन कहावत बा कि प्रतिदिन एगो सेव खाए वाला आदमी के डॉक्टर वैद्य के लगे जाए के जरूरत ना पड़ी।

## संदर्भ

श्रेणी:खाये जोग फल
वर्कशॉप

**वर्कशॉप** (, हिंदी:कर्मशाला) एगो अइसन जगह ह जहवा कवनो वस्तु के आधारभूत रुप मे परिर्वतन कइल जाला, कहला के मतलब इ बा की एगो अइसन जगह जहवां कवनो वस्तु के निर्माण होत होखे या ओकरी आकार के इंजीनियरी तरीके से बदलल जात होखे, कर्मशाला अर्थात वर्कशाप कहाला ।

आमतौर पर ई कौनों कमरा भा बिल्डिंग होला जहाँ सामान के मरम्मत या निर्माण करे वाला औजार आ काम करे के जगह मौजूद होला। 

पुराना समय में, जब औद्योगिक क्रांति ना भइल रहे, इंजीनियरी आ अइसन अउरी सामान सभ फैक्ट्री में ना बलुक वर्कशौप में बने।

## वर्कशाप के स्थापना
वर्कशाप
 बनावे खातिर सबसे महत्वपूर्ण चीज होला उपयुक्त जगह के चुनाव कइल।
# उपयुक्त जमीन उचीत मूल्य पर उपलब्ध होखे के चाही
# कच्चा माल वर्कशाप के आस पास मिलत होखे
# पानी के सुविधा होखे

श्रेणी:इंजीनियरी
मई

**मई** ग्रेगरियन कैलेंडर के पाँचवाँ महीना ह।

## घटना
* 4 मई, 1886  - शिकागो शहर के हेमार्केट (भूसा बाजार) चौराहा पर भइल **[[हेमार्केट घटना|घटना]]** में पुलिस के गोलीबारी में कई मजदूरन के जान गइल जौना के याद में मजदूर दिवस मनावल जाला।

## तिहुआर
* 1 मई: मई दिवस या अंतरराष्ट्रीय मजदूर दिवस। शिकागो के हेमार्केट घटना के याद में।

## अउरी दूसर महत्व के दिन
* मई के महीना में पड़े वाली पुर्नवासी के चंद्रमा के *फ्लावर मून* (फूल रुपी भा फूल नियर चंद्रमा) कहल जाला।

## संदर्भ

## अउरी जानकारी

श्रेणी:महीना
श्रेणी:ग्रेगरियन कैलेंडर के महीना
05
श्रेणी:मई
सुरजीत सिंह

**सुरजीत सिंह** ने एक भारतीय वंश जो फिजी में शतरंज के विकास में बहुमूल्य योगदान दिया है की फ़ीजी. वह एक स्थानीय पहले पैदा हुए फिजी में शतरंज खिलाड़ियों में से एक था।
वह फिर से दक्षिण प्रशांत विश्वविद्यालय शतरंज क्लब के शुरू कर दिया। वह फिजी शतरंज संघ के संस्थापक सदस्य थे. वह रैंकों के माध्यम से गुलाब के लिए 1988 में राष्ट्रपति किया जाना है. वह सामना करने वाली चेहरा कक्षाओं के माध्यम से शतरंज क्लब और शिक्षण शतरंज की स्थापना और प्रिंट मीडिया के माध्यम से उपयोग शतरंज को बढ़ावा दिया। वह एक 1980 के दशक में फिजी में अग्रणी शतरंज खिलाड़ियों में से एक था. वह 1986 और 1988 में कप्तान और खिलाड़ी 1 बोर्ड के रूप में शतरंज ओलंपियाड में फिजी का प्रतिनिधित्व किया। 1983 में वह रेटिंग फिजी शतरंज संघ द्वारा प्रयोग किया जाता प्रणाली कम्प्यूटरीकृत।

उन्होंने यह भी एक व्यापार संघी था, फिजी अध्यापक संघ के भीतर आयोजित कार्यकारी पदों होने 1979 से 1983 के. इस प्रकार है:
*1979 - कार्यकारिणी समिति सदस्य - टैलेवु शाखा
*1980-1981 - उपाध्यक्ष - टैलेवु शाखा
*1982 - राष्ट्रपति - टैलेवु शाखा
*1983 - कार्यकारिणी समिति सदस्य - नसिनु शाखा

## देखें
*फिजी

श्रेणी:फिजी के भारतीय मूल के लोग
भारतीय अंतरिक्ष बिज्ञान आ टेक्नालॉजी संस्थान

**भारतीय अन्तरिक्ष विज्ञान एवं प्रौद्योगिकी संस्थान** यानी आई. आई. एस. टी. भारत और एशिया का पहिलका अंतरिक्ष विश्वविद्यालय बा| ई तिरुवनंतपुरम शहर के वलियमला क्षेत्र में स्थित बा|
फिजी हिंदी

**फिजी हिंदी** भाषा, फिजी में भारतीय मूल के लोगन द्वारा बोलल जाले । एकरा फ़िजियन हिंदी चाहे फ़िजियन हिन्दुस्तानी[1] भी कहल जाला। इ फिजी की आधिकारिक भाषा मे से एक बिया। ई जादेतर भारतीय मूल के फिजी लोगन द्वारा बोलल जाले। फिजी हिंदी देवनागरी लिपि आउर रोमन लिपि दुनो में लिखल जाले।भाषा अवधी आउर भोजपुरी, हिंदी के पूरबि बोलियन प आधारित बा, लेकिन अउरौ भारतीय भाषा, खासकर उर्दू आउर अंग्रेजी भाषा के शब्द   फ़ीजी हिंदी के शब्दन  शामिल बा। 

पिछला 25 वर्षन में फिजी में राजनीतिक तनाव के चलते, कई भारतीयों  फिजी विदेशी व्यवस्थित करने के लिए छोड़ दिया है, उनके साथ उनकी भाषा ले रही बा। तालिका के नीचे दुनिया भर में फिजी हिंदी बोलने वालों के वितरण को दर्शाता बा।

## बाहरी कड़ियाँ
* Fiji Hindi - Ethnologue
* Fiji Hindi - English dictionary 
* Fiji Hindi to Hindi Dictionary
* MyFijiGuide.com 

## संदर्भ


श्रेणी:फिजी
अलबामा

thumb|right|250px
**एलबामा**, संयुक्त राष्ट्र अमेरिका के एक राज्य बा। इसके राजधानी शहर मोंटगोमेरी बा और सब से विशाल शहर बर्मिंगहम बा। ई 1819 मे एक राज्य बना। त्तर कैरोलिना के जगहा 52,423 एसक्यू मी (139,509 किमी2) बा, जेकर मतलब ई बाटे की ई अमेरिका के 30वां सब से विशाल राज्य बा। 2010 के जनगणना अनुसार एकर कुल आबादी 4,779,736 बा। बा।

## संदर्भ

श्रेणी:यूनाइटेड स्टेट्स ऑफ अमेरिका के प्रांत
गुरु गोबिंद सिंह इन्द्रप्रस्थ विश्वविद्यालय

**गुरु गोबिंद सिंह इन्द्रप्रस्थ विश्वविद्यालय** या खाली आई. पी. दिल्ली में एगो सार्वजनिक वृतिक विश्वविद्यालय ह. एकर निर्माण 1998 में करल गइल रहे जे की अब 120 से भी ज्यादा कालेजों के सम्बद्ध करेले जे की राष्ट्रीय राजधानी क्षेत्र तक फईलल बाड़े. विश्वविद्यालय के मुख्य परिसर में 15 शिक्षालय और कश्मीरी गेट परिसर में एगो संघटक कालेज - इंदिरा गाँधी प्रौद्योगिकी संसथान बाटे.

गुरु गोबिंद सिंह इन्द्रप्रस्थ विश्वविद्यालय के देश के शिक्षा के क्षेत्र के प्रवर्तकों में गिनल जाला. ई पहिली और एकमात्र, भारतीय और एशीआई विश्वविद्यालय ह जेकरा "प्लाटिनम टेकनोलौजी अवार्ड फॉर क्वालिटी एंड एक्सीलेंस" जीनीवा स्वीज़रलैंड में शिक्षा के क्षेत्र में मिलल बा. ई पुरस्कार "अदरवेज मैनेजमेंट एंड कनसलटिंग" द्वारा दिहल गइल बा.

विश्वविद्यालय के, राष्ट्रमंडल विश्वविद्यालय संघ, भारतीय विश्वविद्यालय संघ, भारतीय चिकित्सा परिषद्, दूरशिक्षा परिषद् के सदस्यता प्राप्त बा.

## विस्तार से
गुरु गोबिंद सिंह इन्द्रप्रस्थ विश्वदियालय 28 मार्च 1998 के संस्थापित करल गइल रहे अउर प्रोफेस्सर के. के. अग्रवाल एकर पहिला कुलपति बनावल गइलें. विश्वविद्यालय के नाम प्राचीन और पौराणिक शहर इन्द्रप्रस्थ के ऊपर रखल गइल. बाद में 2001 में एकर औपचारिक नाम सिक्ख लोगन के दसवें गुरु, श्री गुरु गोबिंद सिंह के ऊपर रखल गइल. यद्यपि विश्वविद्यालय एगो धर्म निर्पेक्ष्य संस्था ह अउर एकर कउनों धार्मिक सम्बद्धता नइखे.

सन 1997 में दिल्ली में चार गो विश्वविद्यालय रहूवे - दिल्ली विश्वविद्यालय, जवाहर लाल नेहरु विश्वविद्यालय, जामिया मिल्लिया इस्लामिया विश्वविद्यालय और इंदिरा गाँधी राष्ट्रीय मुक्त विश्वविद्यालय. दिल्ली विश्वविद्यालय एक मात्र सम्बद्ध करे वाली विश्वविद्यालय रहूवे अउर ओ समय, ई एकहू नया कालेज या फिर राजकीय कालेज के सम्बद्ध करला के स्तिथि में न रहूवे. अतः दिल्ली विश्वविद्यालय अउर बाकि के विश्वविद्यालयों पर आवश्यकता से अधिक छात्रों के पड़ रहल बोझ के कम करला के खातिर गुरु गोबिंद सिंह इन्द्रप्रस्थ विश्वविद्यालय के निर्माण करल गइल. लेकिन ई अब बहुते अच्छा विकल्प बन चुकल बा.

विश्वविद्यालय में 85 फ़ीसदी सीट दिल्ली के विद्यार्थी खातिर आरक्षित करल गइल. ए आरक्षण से विद्यार्थियों के काफी रहत मिलल काहे की अब उनका लोग के दाखिला खातिर अउर कउनों राज्य में जयिला के जरुरत न रहूवे. ओ समय 5000 अलग अलग क्षेत्रो में बनावल गइल रहे, जे की अब 50000 से अधिक के आँकड़ा पार कर गइल बा.

## परिसर
विश्वविद्यालय के दू गो परिसर बा - एक कश्मीरी गेट अउर दोसर द्वारका में . कश्मीरी गेट एकर पहिला परिसर ह जेमे एकर संस्थापना करल गइल अउर द्वारका एकर नया परिसर ह. वर्तमान में ई द्वारका परिसर से कार्यशील ह. सगरी विभाग कश्मीरी गेट से विस्थापन कर चुकल ह खाली इंदिरा गाँधी प्रौद्योगिकी संसथान के छोड़ के. द्वारका परिसर में विश्वविद्यला के लगभग सभी विभाग कार्यशील ह जे की 3000 से भी अधिक स्नातक और स्नातकोत्तर छात्रों के वृतिक शिखा प्रदान कर रहल बाड़े.

भविष्य में कश्मीरी गेट परिसर में इंदिरा गाँधी प्रौद्योगिकी संसथान और अम्बेडकर विश्वविद्यालय कार्यशील होई. अन्तराष्ट्रीय स्तर के अनुसन्धान और आविष्कार सुविधा से लैस, के लक्ष्य के साथ, विश्वविद्यालय पूर्वी दिल्ली में भारतीय सूचना प्रौद्योगिकी संसथान के निर्माण करी. ई सूरजमल विहार में 15 एकड़ के जमीन पर बनी और एकरा के विश्वविद्यालय के पूर्वी परिसर कहल जाई.

## संदर्भ

## बाहरी कड़ी
गुरु गोबिंद सिंह इन्द्रप्रस्थ विश्वविद्यालय के औपचारिक वेबसाइट

श्रेणी:दिल्ली के विश्वविद्यालय
श्रेणी:भारत के विश्वविद्यालय आ कालेज
भूखी पीढ़ी

**भूखी पीढी** ( हंग्रि जेनरेशन ) बांग्ला साहित्यके एगो आन्दोलन बा जो कि पटना विश्वविद्यालयके छात्र मलय रायचौधुरी 1961 में शुरु करत रहला। कोलकाता में जायकर उ कवि-लेखक मित्र के साथ ई आन्दोलन जोरदार करत रहला।
## आन्दोलन के विख्यात सदस्यगण

*मलय रायचौधुरी
*शक्ति च्हत्तोपाध्याय
*समीर रायचौधुरी
*देबी राय
*सुबिमल बसाक
*फालगुनि राय
*अनिल करनजई
*बासुदेब दाशगुप्ता
*त्रिदिब मित्रा
*सन्दीपन चट्टोपाध्याय
*बिनय मजुमदार
*प्रदीप चौधुरी
*सुभाष घोष
*उतपलकुमार बसु
*रबीन्द्र गुहा
*आलो मित्रा

## संदर्भ
*हंग्रि, श्रुती तथा शास्त्रविरोधी आन्दोलनस्मूह ( 1986 )। डक्टर उत्तम दाश, कोलकाता विश्वविद्यालय।
*हंग्रि आन्दोलन एवम मलय रायचौधुरी के कवितायें ( 2007 )। डक्टर विष्णुचरण दे, आसाम विश्वविद्यालय, शिलचर।
*हंग्रि आन्दोलन तथा प्रतिष्ठान विरोधिता ( 2007 )। डक्टर स्वाती बनर्जी, रबीन्द्रभारती विश्वविद्यालय, कोलकाता।
*हंग्रि मैनिफेस्टो ( 2007 )। सम्पादक एबादुल ह्क, आबार एसेछि फिरे पबलिकेशन, मुर्शिदाबाद, पोश्चिमबंगो।
*वनतुलसी का गंध । लेखक फणीश्वरनाथ 'रेणु'

## बाहरी कडियां
*टाइम मैगजिनमें प्रकाशित खबर 
*भूखी पीढी के सदस्य लोगनके फोटु
*मलय रायचौधुरी का साक्षातकार
*भूखी पीढी द्वारा कैसे प्रभावित ऐलन गिन्सबर्ग

श्रेणी:साहित्य
श्रेणी:पटना
कॉर्बीन ब्लेऊ

**कॉर्बीन ब्लेऊ** एक ठो अमेरिकन अभिनेता, संगीतकार, गीतकार, नर्तक बाड़ें।

श्रेणी:अमेरिकी गायक
श्रेणी:जियत लोग
श्रेणी:1989 में जनम
गाजीपुर जिला

**गाजीपुर** उत्तर प्रदेश राज्य में एगो जिला बा। एकर जिला मुख्यालय गाजीपुर शहर में बा। ई बनारस आ बलियाँ की बिचा में परेला। गाजीपुर जिला के सीमा पश्चिम-उत्तर में आजमगढ़, उत्तर में मू पूरुब में बलियाँ आ बिहार, दक्खिन में बनारस आ पश्चिम में रविदास नगर आ जौनपुर जिला से बने ला। बिहार के साथे एकर पूरबी सीमा गंगा नदी बनावे ले।

## संदर्भ

## बाहरी कड़ी

* 
*Government Homeopathic Medical College,Ghazipur 

श्रेणी:उत्तर प्रदेश के जिला

श्रेणी:भारत के जिला
श्रेणी:भोजपुरी क्षेत्र
सहजानंद सरस्वती

**स्वामी सहजानंद सरस्वती** (1889-1950) एगो संत, राष्ट्रवादी, आ किसान आंदोलन के अगुआ रहलें। उनुकर जनम ओह समय के संजुक्त प्रांत (आज के उत्तर प्रदेश) में भइल बाकी उनुकर सामाजिक-राजनीतिक गतिशीलता शुरुआत में बिहार में रहल आ बाद में बाकी भारत में फइल गइल जब ऊ आल इंडिया किसान सभा के अस्थापना कइलेन। पटना के लगे बिहटा में ऊ एगो आश्रम के अस्थापना कइलेन आ अपना बाद के जिनगी के अधिकतर काम ओहिजे रह के कइलें। ऊ एगो बौद्धिक, लेखक, सामज सुधारक आ क्रांतिकारी रहलें।

## जिनगी
सहजानंद के जन्म उत्तर प्रदेश के गाजीपुर जिला में एगो भुइँहार परिवार में भइल। इनके बचपन क नाँव नवरंग राय रहल।

श्रेणी:1889 में जनम
श्रेणी:1950 में निधन
श्रेणी:गाजीपुर जिला के लोग
मदन मोहन मालवीय

पंडित **मदन मोहन मालवीय** या **महामना मालवीय** (25 दिसंबर 1861 — 12 नवंबर 1946) एक ठो पत्रकार, वकील, समाज-सुधारक, आ भारत के आजादी के आंदोलन के प्रमुख नेता रहलें। साल 1909-10 आ साल 1918 में इनके भारतीय राष्ट्रीय काँग्रेस के अध्यक्ष चुनल गइल रहल।

## संदर्भ

श्रेणी:भारत के लोग
श्रेणी:1861 में जनम
श्रेणी:1946 में निधन
श्रेणी:भारत के आजादी आंदोलन में सक्रिय लोग
श्रेणी:भारतीय राष्ट्रीय कांग्रेस के अध्यक्ष
बिस्मिल्ला ख़ाँ

**बिस्मिल्लाह खां** या उस्ताद **बिस्मिल्ला ख़ान** (21 मार्च, 1916 - 21 अगस्त, 2006) विश्व प्रख्यात शहनाई वादक रहलें। आपके जन्म डुमराँव के भिरुंग राउत के गली, बिहार मे 21 मार्च 1916 में भइल रहे। आपके पिताजी के नाम पैगम्बर खान और माँ के नाम मिट्ठन रहे। आप अपना माता पिता के दो संतानों में दूसरा स्थान पर रही आपके नाम कमरुद्दीन आपके बड़े भाई शमसुद्दीन के नाम के तर्ज पर पडल। आपके दादा रसूल बक्श खान जब आपके पहिला बार देखलन त आपके देख कर उनका मुख से बिस्मिल्लाह निकलल और यही आगे चल कर आपके नाम भी पडल।

भोजपुरी - आपन बोली आपन समाजआपके पूर्वज डुमराव के तत्कालीन महाराज महाराजा केशव प्रसाद सिंह के दरबार में नगाड़ा वादक रहनी जा। आप 6 साल के उम्र में काशी चल अयीनी और आप के शुरूआती शिक्षा आपके चाचा  अली  बक्श 'विलायतु' जे ओह समय में प्रसिद्ध काशी विश्वनाथ मंदिर से जुडल रहलन के शागिर्दगी में भइल। आप एक शिया मुस्लमान होते हुए भी सरस्वती के परम भक्त रहनी और आप हमेशा हिन्दू समाज से जुडल कार्यक्रम के हिस्सा बनल रहनी।

खान साहब के  सन 2001 मे भारत के सर्वोच्च सम्मान भारत रत्न से सम्मनित कइल गइल रहे। आप  21 अगस्त 2006 के हृदय गति के रुके से परम अलोक में विलीन हो गईनी

## इहो देखल जाय
* सोमा घोष

## संदर्भ

श्रेणी:संगीतकार
श्रेणी:बनारस के लोग
श्रेणी:1916 में जनम
श्रेणी:2006 में निधन
वाशिंगटन पोस्ट

**वाशिंगटन पोस्ट** अमेरिका के एगो प्रमुख दैनिक अखबार हवे। ई वाशिंगटन, डी.सी. से छपे ला आ एह मेट्रो एरिया बे बिकाए वाला सभसे बड़ अखबार हवे। अखबार मुख्य रूप से अमेरिकी राजनीति आ फेडरल सरकार पर फोकस खबर आ बिस्लेषण छापे ला। ब्राडशीट कागज वाला संस्करण कोलंबिया डिस्ट्रिक्ट, मैरीलैंड आ वर्जीनिया राज्यन खातिर छपे लें।

अखबार के अबतक ले कुल 47 गो पुलित्जर पुरस्कार मिल चुकल बाड़ें। एक साल में सभसे ढेर छह गो पुलित्जर एकरा के साल 2008 में मिलल आ एह मामिला में ई खाली भर *[[न्यू यार्क टाइम्स]]* से पाछे बा जेवना के साल 2002 में सात गो पुलित्जर मिलल रहलें।

## संदर्भ

श्रेणी:अखबार
कमल

**कमल** (*Nelumbo nucifera*) फूल वाला एगो पौधा बा। बैज्ञानिक वर्गीकरण में ई निलंबोनेसी परिवार में रखल जाला आ ई पानी में पैदा होखे वाला पौधा हवे। एशिया महादीप के ई पौधा प्राचीन काल से भारत आ चीन नियर देस सभ में प्राकृतिक रूप से ताल-तलाब में उपजे ला। पुराना जमाना से एकर खेती भी होला आ ई बाग-बगइचा में सजावटी पौधा के रूप में भी उगावल जाला। वर्तमान में एकरे खेती में चीन सभसे आगे बा। 

ई भारत आ वियतनाम क राष्ट्रिय फूल हवे। 

## संदर्भ

श्रेणी:फूल
श्रेणी:पौधा
श्रेणी:भारत के राष्ट्रीय चीन्हा
प्रतिभा पाटिल

**प्रतिभा देवीसिंह पाटिल** भारत के राष्ट्रपति रहली।

## संदर्भ

श्रेणी:नेता
श्रेणी:भारत के राष्ट्रपति
श्रेणी:1934 में जनम
श्रेणी:जियत लोग
श्रेणी:भारत के लोग
भारतीय मोर

**भारतीय मोर** (वैज्ञानिक नाँव: *Pavo cristatus*) एगो पक्षी ह जेवन कि मुख्य रूप से दक्षिणी आ दक्षिण पूर्वी एशिया में पावल जाला। मोर अधिकतर खुले वन में वन्यपक्षी की तरह रहे ला।

भारतीय मोर भारत क राष्ट्रीय पक्षी हवे।

## वितरण आ आवास
thumb|पूंछ फइलवले मोर
भारतीय मोर भारतीय उपमहाद्वीप क देसी निवासी हवे आ ई श्रीलंका में भी शुष्क तराई क्षेत्रन में पावल  जाला।

## संदर्भ

श्रेणी:भारत के चिरई
श्रेणी:भारत के राष्ट्रीय चीन्हा
भौतिकी

**भौतिकी**, **भौतिक शास्त्र** या **भौतिक विज्ञान** (अंग्रेज़ी: Physics) प्राकृतिक विज्ञान क एगो शाखा हवे जेवना में बहुत व्यापक रूप से ऊर्जा अउरी उर्जा के पदार्थान की ऊपर काम कइले की प्रासेस क अध्ययन कइल जाला।

## संदर्भ


श्रेणी:भौतिकी आधार
श्रेणी:भौतिकी
श्रेणी:प्राकृतिक बिज्ञान
भरत शर्मा

**भरत शर्मा व्यास** (जनम: 1 अगस्त 1957) भोजपुरी-भाषा के एगो जानल-मानल गायक हउवन। इनका के भोजपुरी निर्गुन बिधा के गीत से खास पहिचान मिलल हालाँकि, व्यास अउरी बिबिध किसिम के गाना भी खूब गवले बाने। व्यास भोजपुरी भाषा में लगभग साढ़े चार हजार गीत गा चुकल बाने आ एह भाषा के लोक गौरव आ भोजपुरी गायकी के शिखर पुरुष कहाने। इनका के 23 गो राष्ट्रीय आ अंतर्राष्ट्रीय पुरस्कार मिल चुकल बा। हाले में (नवंबर 2018) में एगो संगीत समारोह में इनका के पद्मश्री से सम्मानित करे के मांग भी उठल रहे।

टैक्स संबंधी मामिला में इन पर एक बेर टैक्स चोरी के भी आरोप लागल रहे। भरत शर्मा राजनीति से भी जुड़ल बाने आ मई 2018 में इनका के दिल्ली भाजपा के संस्कृति प्रकोष्ठ के उपाध्यक्ष बनावल गइल।

## संदर्भ

## बाहरी कड़ी
* भरत शर्मा के इंटरभ्यू, लल्लनटॉप.कॉम पर।

श्रेणी:जियत लोग
श्रेणी:1957 में जनम
श्रेणी:भोजपुरी सिंगर
श्रेणी:भोजपुरी प्लेबैक सिंगर
शारदा सिन्हा

**शारदा सिन्हा** (1 अक्टूबर 1952 - 5 अक्टूबर 2024) एगो भारतीय लोक गायिका रहली। बिहार में जनमल सिन्हा, मैथिली, भोजपुरी आ मगही में गावल अपने लोकगीतन खातिर जानल जालीं। एकरे अलावा हिंदी फिलिम सभ में भी उनके कई गो गाना हिट रहल बाने। संगीत के सेवा खातिर भारत सरकार उनके पद्मश्री आ पद्मभूषण से सम्मानित कइले रहल।

5 अक्टूबर 2024 के उनुकर दिल्ली एम्स में निधन भइल।
## जिनगी
शारदा सिन्हा के जनम भारतीय राज्य बिहार के मिथला क्षेत्र के सुपौल जिला के हुलास गाँव में 1 अक्टूबर 1952 के एगो मध्यमवर्गी परिवार में भइल। इनके बाबूजी सुखदेव ठाकुर बिहार सरकार के शिक्षा बिभाग में एगो अधिकारी रहलें। इनके बाबूजी बचपने में संगीत के ओर झुकाव के चीन्ह लिहलें आ घरहीं आके सिखावे वाला एगो शिक्षक इनके गायकी आ नाच के शिक्षा देवे सुरू कइलेन।

आगे, शारदा सिन्हा आपन एकेडेमिक पढ़ाई पटना विश्वविद्यालय से पूरा कइली। सिन्हा कला वर्ग में स्नातक (ग्रेजुएट) रहली।

बियाह के बाद उनके गायकी के ससुरार में कुछ बिरोध भी भइल बाकी पति के पूरा सहजोग मिलल। वर्तमान में सिन्हा समस्तीपुर में रहे ली आ उहाँ एगो कालेज में संगीत के शिक्षा देवत रहली।

## गायकी कैरियर
शारदा सिन्हा 80 के दशक में मैथिली, भोजपुरी आ मगही भाषा सभ में परंपरागत गीत गावे खातिर परसिद्ध होखे सुरू भइली। लोकगीतन के अलावा उनके *श्रद्धांजलि* नाँव के एल्बम (कैसेट) बहुत लोकप्रिय भइल जेह में ऊ मैथिल कवि विद्यापति के गीतन के आवाज दिहली। ई दौर कैसेट के दौर रहे आ सिन्हा के गावल *पिरितिया काहे ना लगवले*, *पटना से बैदा बोलाइ दऽ, नजरा गइलीं गुइंया*, *पनिया के जहाज से पलटनिया बनि अइहऽ पिया*, आ *बतावऽ चाँद केकरा से कहाँ मिले जालऽ* नियर भोजपुरी गीत उत्तर प्रदेश के पूर्वांचल आ बिहार में बहुत पसंद कइल गइने। टी-सीरीज पर आइल एलबम (कैसेट) *"केकरा से कहाँ मिले जाल"* में सिन्हा प्रसिद्ध भोजपुरी कवि आ नाटककार भिखारी ठाकुर के मार्मिक गीत *रोई-रोइ पतिया लिखवले रजमतिया* गवली। टेप वाला कैसेट के ओह दौर में सिन्हा के परसिद्धी के अनुमान एही से लगावल जा सके ला कि ऊ एगो रेकार्डिंग के मेहनताना लगभग पचास हजार पावें। भोजपुरी फिलिम सभ खातिर सुरुआती माहौल एही कैसेट के जमाना में लोकगीतन के क्रांति से बनल आ एह में सिन्हा के नाँव सभसे आगे लिहल जाला।

हिंदी फिलिम में शारदा सिन्हा के गावल कई गो गीत हिट बाने आ आज भी पसंद कइल जालें। *मैंने प्यार किया* फिलिम के गीत *कहे तोसे सजना* से सिन्हा हिंदी जगत के लोग के अपना आवाज से मोह लिहली। एकरे बाद *हम आपके हैं कौन* में भी उनके गावल एगो गीत रहल। 1989 में सिन्हा हिंदी फिलिम *माई* में एक्टिंग भी कइली। हाल में, अनुराग कश्यप के फिलिम *गैंग्स ऑफ वासेपुर* में सिन्हा के गावल पारंपरिक बियाह गीत *तार बिजली से पतले हमारे पिया* बहुत पसंद कइल गइल।

## सम्मान
* पद्म श्री (1991) (भारत सरकार द्वारा)
* बिहार कोकिला (बिहार सरकार द्वारा) उपाधि
* देवी अहिल्या सम्मान (2005-06) (मध्य प्रदेश सरकार द्वारा)

## नोट


## संदर्भ

श्रेणी:जियत लोग
श्रेणी:1952 में जनम
श्रेणी:भारतीय गायिका
श्रेणी:भारतीय लोकगीत गायिका
फारेस्ट्री

**फारेस्ट्री** (अंग्रेजी: *फ़ॉरेस्ट्री*; forestry) बन आ जंगल संबंधी बिज्ञान, कला आ मैनेजमेंट हवे। एह बिधा के तहत बन के लगावे, रखरखाव करे, इस्तमाल करे, उनहन के संरक्षण करे, रिपेयर करे के काम कइल जाला आ एकर मकसद बिबिध जरूरत के पूरा कइल, निर्धारित लक्ष्य हासिल कइल, आ पर्यावरण आ मनुष्य के लाभ खाती निश्चित मूल्य (वैलू) सभ के सहेजल होला। फारेस्ट्री के परेक्टिस प्लांटेशन (पौध भा फेड़ लगावे) के रूप में भी होला आ प्राकृतिक रूप से पावल जाए वाला बन आ जंगल सभ के रखरखाव में भी होला। The science of forestry has elements that belong to the biological, physical, social, political and managerial sciences.

मॉडर्न जमाना के फारेस्ट्री के सोझा कई किसिम के चीज बा जे धियान में रखे के होला। एह चीज सभ में शामिल बा कि कइसे लकड़ी (इमारती) हासिल कइल जाय भा जलावन के लकड़ी उपराजल जाय, बन्य जीव सभ के आवास कइसे सहेज के रखल जाय, जल संसाधन सभ के कइसे संरक्षण कइल जाय, मनोरंजन आ आनंद खाती कइसे बन सभ के बिकास कइल जाय, प्राकृतिक लैंडस्केप के आ जंगल से जुड़ल समुदाय सब के कइसे बचाव कइल जाय, जीवबिबिधता के कवना तरीका से अधिकाधिक बढ़ावल जाय, वाटरशेड मैनेजमेंट केंङने कइल जाय, जमीन आ माटी के कटाव पर कइसे रोक लगावल जाय आ बन आ जंगल सभ के कार्बनडाईआक्साइड के सोखे वाला *सिंक* के रूप में कइसे मैनेज कइल जाय।

फारेस्ट्री के प्रैक्टिस करे वाला लोग के *फारेस्टर* कहल जाला। एगो अउरी टर्म के इस्तेमाल होला *[[सिल्वीकल्चर]]* जे तनिका छोट आ सकेत अरथ में इस्तेमाल होला काहें कि ई खाली खड़ा फेड़ सभ से संबंधित होला। हालाँकि, कभीकभार ई शब्द आ फारेस्ट्री दुनों पर्यावाची के रूप में इस्तेमाल कइल जालें।

## इहो देखल जाय
* सिल्वीकल्चर

## संदर्भ

## बाहरी कड़ी
* 
* 
* 

श्रेणी:बिज्ञान
श्रेणी:बन
राजनीति

**राजनीति** (, *पॉलिटिक्स*) निर्णय लेवे के प्रक्रिया हवे जेह में कौनों समूह में रहे वाला लोग अइसन निर्णय ले चहुँपे ला जेकरा के सभ सदस्यन पर लागू कइल जा सके।

एह में कौनों समुदाय, आमतौर पर राज्य, के शासन करे के पोजीशन में पहुँचे आ एह पोजीशन के इस्तेमाल करे के भी शामिल कइल जाला। जवन एकेडमिक बिसय एह सभ चीज के अध्ययन करे ला ओकरा के राजनीति बिज्ञान (*पोलिटिकल साइंस*) कहल जाला।

आधुनिक जमाना के नेशन स्टेट सभ में राजनीतिक पार्टी सभ के गठन बा जे अलग लग किसिम के आइडिया के प्रतिनिधि के रूप में काम करे लीं, चुनाव में हिस्सा लेलीं आ जीते वाली पार्टी शासन करे ले।

एकरे अलावा राजनीति शब्द के नकारात्मक अरथ भी लिहल जाला आ "राजनीति कइल" कई बेर एह अरथ में इस्तेमाल होला कि छल से कौनों काम चाहे परिणाम हासिल क लिहल जाय। 

## संदर्भ
हरिवंश राय बच्चन

**हरिवंश राय बच्चन** (27 नवंबर 1907 – 18 जनवरी 2003) हिंदी के प्रसिद्ध कवि आ लेखक रहलें।

## जीवन
इलाहाबाद के कायस्थ परिवार में बच्चन जी के जनम भइल।

1926 में 19 वर्ष की उम्र में उनका बियाह श्यामा बच्चन से भइल जे ओह समय 14 बरिस के रहलीं। लेकिन 1936 में श्यामा के टीबी के कारण निधन हो गइल। पांच साल बाद 1941 में बच्चन जी एक पंजाबन तेजी सूरी से बियाह कइलें जे रंगमंच तथा गायन से जुड़ल रहलीं। तेजी बच्चन से अमिताभ आ अजिताभ दू जाना लड़िका लोग भइल। अमिताभ बच्चन एगो प्रसिद्ध अभिनेता हवें।

इलाहाबाद विश्वविद्यालय में अध्यापन। बाद में भारत सरकार के विदेश मंत्रालय में हिंदी विशेषज्ञ रहे। अनन्तर राज्य सभा के मनोनीत सदस्य। बच्चन जी हिंदी के सर्वाधिक लोकप्रिय कवियों में अग्रणी हें।

निधन : 18 जनवरी 2003 को मुम्बई में।
## रचना संसार
हरिवंश राय बच्चन के संपूर्ण साहित्य की सूचीकविता संग्रह
तेरा हार (1932)
मधुशाला (1935)
मधुबाला (1936)
मधुकलश (1937)
निशा निमंत्रण (1938)
एकांत संगीत (1939)
आकुल अंतर (1943)
सतरंगिनी (1945)
हलाहल (1946)
बंगाल का काव्य (1946)
खादी के फूल (1948)
सूत की माला (1948)
मिलन यामिनी (1950)
प्रणय पत्रिका (1955)
धार के इधर उधर (1957)
आरती और अंगारे (1958)
बुद्ध और नाचघर (1958)
त्रिभंगिमा (1961)
चार खेमे चौंसठ खूंटे (1962)
दो चट्टानें (1965)
बहुत दिन बीते (1967)
कटती प्रतिमाओं की आवाज़ (1968)
उभरते प्रतिमानों के रूप (1969)
जाल समेटा (1973)
विविध
बचपन के साथ क्षण भर (1934)
खय्याम की मधुशाला (1938)
सोपान (1953)
मैकबेथ (1957)
जनगीता (1958)
ओथेलो(1959)
उमर खय्याम की रुबाइयाँ (1959)
कवियों के सौम्य संत: पंत (1960)
आज के लोकप्रिय हिंदी कवि: सुमित्रानंदन पंत (1960)
आधुनिक कवि:7 (1961)
नेहरू: राजनैतिक जीवनचित्र (1961)
नये पुराने झरोखे (1962)
अभिनव सोपान (1964)
चौसठ रूसी कविताएँ (1964)
डब्लू बी यीट्स एंड औकल्टिज़्म (1968)
मरकट द्वीप का स्वर (1968)
नागर गीत) (1966)
बचपन के लोकप्रिय गीत (1967)
हैमलेट (1969)
भाषा अपनी भाव पराये (1970)
पंत के सौ पत्र (1970)
प्रवास की डायरी (1971)
किंग लियर (1972)
टूटी छूटी कड़ियां (1973)
मेरी कविताई की आधी सदी (1981)
सोहं हंस (1981)
आठवें दशक की प्रतिनिधी श्रेष्ठ कवितायें (1982)
मेरी श्रेष्ठ कविताएँ (1984)
आत्मकथा / रचनावली
क्या भूलूं क्या याद करूं (1969)
नीड़ का निर्माण फिर(1970)
बसेरे से दूर (1977)
दशद्वार से सोपान तक (1965)
बच्चन रचनावली के नौ खण्ड (1983)

श्रेणी:लेखक
श्रेणी:कवि
श्रेणी:हिंदी-भाषा के लेखक
श्रेणी:1907 में जनम
श्रेणी:2003 में निधन
श्रेणी:भारतीय लेखक
छत्तीसगढ़

**छत्तीसगढ़** भारत के एगो राज्य बाटे। एकर राजधानी रायपुर बा।

## संदर्भ

श्रेणी:भारत के राज्य अउरी संघ राज्यक्षेत्र
श्रेणी:भारत के राज्य
लीला डाउन्ज़

**आन ळिल डोव्न्स शन्च्हे।** (**Ana Lila Downs Sánchez**) जौन साधारणत: *ळिल डोव्न्स्*। सितम्बर 9 द 1968 न ऑअक्षच, मेक्षिचो एस मैक्सिसी-अमेरिकी गायक, गीत-लेखिका, नचनीया।

श्रेणी:जियत लोग
श्रेणी:1968 में जनम
श्रेणी:सिंगर
राष्ट्रीय गीत

**राष्ट्रीय गीत**, **राष्ट्रगान**, चाहे **एंथम** कौनों देश की इतिहास आ परमपरा की गौरव के बखान करे वाला आ ओ देश की जनता द्वारा आदर कइल जाए वाल गीत होला। ई राष्ट्र गान से अलग होला काहें की एकरी गावे का अवसर आ तरीका के सरकारी रूप से मान्य निश्चित रूप न होला। जेवना देस में अलग से राष्ट्रीय गीत न होला उहाँ राष्ट्रगाने के राष्ट्रीय गीतो कहि दिहल जाला।

भारत का राष्ट्रीय गीत व राष्ट्रगान "जन गण मन" हवे।

## इतिहास

राष्ट्र गान सभ के महत्व यूरोप में 19सदी में बढ़ल, बाकी कुछ के उत्पत्ती बहुते पहिले भ गइल रहे। सभसे पुरान स्वीकार कइल जाए वाला राष्ट्रगान नीदरलैंड के "Wilhelmus" हवे जे डच बिद्रोह के समय 1568 से 1572 बीच कबो लिखल गइल आ एकर वर्तमान धुन सन 1626 में बनावल गइल। ई बहुत पापुलर मार्च-गान (सेना के मार्च के समय गावल जाए वाला) रहल बाकी ऑफिशियल रूप से एकरा के एंथम 1932 में घोषित कइल गइल।

जापान के राष्ट्रीय गान "Kimigayo" के गीतरचना सभसे पुरान हवे, ई हेइयान काल 794–1185 के एगो कबिता से लिहल गइल हवे। हालाँकि एकर संगीत 1880 में बनावल गइल

भारत के राष्ट्र गान "जन गण मन" बंगाली भाषा में लिखल गइल हवे आ रबींद्रनाथ टैगोर के एगो गीत के हिस्सा हव।

फिलिपीन्स के एंथम "Lupang Hinirang" के संगीत 1898 में बिना कौनों बोल (कबिता) के रचल गइल (incidental music) जब फिलीपींस स्पेन से अपना आजादी के घोषणा कइलस। कबिता "Filipinas" अगिला साल लिखल गइल जे एह एंथम के गीत बनल; वर्तमान तागालाग भाषा वाला वर्शन 1962 में के हवे। 

"गॉड सेव दि क्वीन", यूनाइटेड किंगडम के राष्ट्रगान आ कुछ कॉमनवेल्थ देस सभ में रॉयल एंथम जे राजा/रानी के मौजूदगी में गावल जाए खातिर हवे, पहिली बेर 1619 में "God Save the King" के नाँव से गावल गइल रहे। ई ऑफिशियल रूप से यूके के राष्ट्रगान ना हवे, बस ई परंपरा आ इस्तेमाल के चलते ई दर्जा हासिल क लिहलस।

स्पेन के राष्ट्रगान, "Marcha Real" (शाही मार्च), 1761 में लिखल गइल, राष्ट्रगान के रूप में अंगीकार कइल जाए वाला सभसे पहिला रहल, 1770 में। डेनमार्क अपने दू गो एंथम सभ में से पुरनका वाला, "Kong Christian stod ved højen mast", के 1780 में अंगीकार कइलस; आ "La Marseillaise", फ्रांस के नेशनल एंथम, 1792 में लिखल गइल आ 1795 में अंगीकार कइल गइल।

"Ee Mungu Nguvu Yetu", कीनिया के राष्ट्रगान, कुछ ओह सभसे पहिला राष्ट्रगान सभ में से एक हवे जेकरा के बिसेस रूप से सरकारी तौर पर रचल गइल रहे। ई गीत कीनियाई एंथम कमीशन द्वारा 1963 में लिखल गइल जवना से कि यूनाइटेड किंगडम से आजादी के बाद देस के राष्ट्रगान बनावल जा सके।

वेल्श के क्षेत्रीय एंथम "Hen Wlad Fy Nhadau" पहिला अइसन एंथम रहल जेकरा के कौनों इंटरनेशनल खेलकूद आयोजन में बजावल गइल। ई राष्ट्रगान पहिली बेर न्यूजीलैंड के खिलाफ रग्बी के एगो खेल के दौरान गावल गइल। 

## संदर्भ

श्रेणी:राष्ट्रीय चीन्हा
बीदसर

**बीदसर**  राजस्थान में सीकर जिले के लक्ष्मणगढ़ तहसील क एक ठो गाँव बा। ई गाँव लक्ष्मणगढ़ से 21 किलोमीटर पूरुब में आ नवलगढ़ से 6 किलोमीटर के दूरी पर पड़े ला। बीदसर सटल गाँव में बिड़ोदी, बीदासर, मिर्जवास, दुंदलोद, आ नवलगढ़ बाड़ें। 2011 की जनगणना के अनुसार बीदसर के कुल जनसंख्या 2546 रहल।

बीदसर बीदासर पंचायत के अंतर्गत आता है| नेता का शीर्षक सरपंच होता है| इस गाँव में 16 वार्ड हैं|

## अर्थव्यवस्था
लगभग 1500 लोग, जे कुल आबादी के लगभग 80% बा, खेती में लागल बा| गाँव खेती पर निर्भर हवे| मानसून के बरखा आज भी खेती के आधार बा| सिंचनी खातिर इनार के उपयोग भी होला|

## आवागमन के साधन
बीदसर एक ठो दू लेन वाली पक्की सड़क से लक्ष्मणगढ़ आ नवलगढ़ से जुड़ल बाटे| नवलगढ़ रेलवे स्टेशन (8 किमी) इहँवा से सभसे नजदीकी रेलवे स्टेशन बा जे जयपुर, दिल्ली आ अन्य कई शहरन से जुड़ल बाटे|

## धार्मिक स्थल
* हरी  बाबा आश्रम  (चाताराना  जोहरा)
* बाला  गिरी  बाबा  (भिस्राना  जोहरा)
* गणेश  जी  मंदिर  (कुमाना  जोहरा)
* शिव  मंदिर  (बीदसर  बस  स्टैंड)

## संदर्भ

श्रेणी:राजस्थान के गाँव
जमुना

**जमुना नदी** () उत्तरी भारत के एक ठो प्रमुख नदी हवे जे उत्तराखंड राज्य में यमुनोत्री से निकले ले आ प्रयाग में गंगा नदी में  मिल जाले। ई उत्तरी भारत के इलाका में, गंगा नदी के सभसे बड़हन सहायिका नदी हवे। उत्तराखंड में मध्य हिमालय के बंदरपुंछ चोटी के पच्छिमी हिस्सा में मौजूद यमुनोत्री ग्लेशियर से करीबन 6,387 मीटर के ऊंचाई पर एह नदी के उदगम होला आ ई नदी कुल  के दूरी तय करे ले जबकि एकरे थाला के बिस्तार कुल  एरिया में बा जे गंगा नदी के कुल थाला के लगभग 40.2% हिस्सा बाटे। जमुना नदी, इलाहाबाद में गंगा नदी से मिले ले आ एह अस्थान के त्रिवेणी संगम के नाँव से जानल जाला, हिंदू धर्म में पबित्र तीर्थ के रूप में एह जगह के मान्यता हवे आ हर साल इहाँ माघ मेला आ हर बारहवाँ बरिस कुंभ मेला लागे ला।

## संदर्भ

श्रेणी:भारत के नदी
श्रेणी:गंगा के सहायिका
श्रेणी:उत्तर प्रदेश के नदी
मराठी

**मराठी** (Marathi) एगो क्लासिकल इंडो–आर्य भाषा हवे, जेकर मुख्य बोलनिहार मराठी लोग बाड़ें। ई भाषा भारत के महाराष्ट्र राज्य में सबसे बेसी बोलल जाले, बाकिर गोवा, आ गुजरात, कर्नाटक, आ दादरा–नगर हवेली आ दमन–दीवो के कुछ इलाकन में बोलल जाले।

मराठी, महाराष्ट्र राज्य के राजभाषा हवे, आ गोवा राज्य में एगो अतिरिक्त सरकारी भाषा के रूप में मानल गइल बा — ओहिजा मराठी में आवे वाला निवेदन (request) के जवाब मराठी में ही देहल जाला। ई भारत के 22 अनुसूचित भाषन में सामिल बाटे। 2011 के जनगणना के मुताबिक मराठी बोलनिहार लोग के गिनती करीबन 8 करोड़ 30 लाख (83 मिलियन) रहल।एह तरीका से, दुनिया भर में महतारीभाषा के हिसाब से मराठी पंद्रहवाँ (15th) स्थान पर बा, आ भारत में ई तीसरा नंबर पर बा — हिंदी (हिंदुस्तानी) आ बंगाली के बाद।

मराठी में आधुनिक भारतीय भाषन में से सबसे पुरान साहित्य मिलेला। एह भाषा के मुख्य बोली रूप मानक मराठी (Standard Marathi) आ वरहाडी मराठी (Varhadi Marathi) हवे। भारत सरकार अक्टूबर 2024 में मराठी के शास्त्रीय भाषा (Classical Language) के दर्जा देले बिया।

मराठी में “हम” (we) शब्द के दो अलग रूप मिलेला — एक “समावेशी (inclusive)” आ दूसरा “बहिष्कृत (exclusive)” रूप। एह भाषा में तीन लिंग होला — पुल्लिंग, स्त्रीलिंग, आ नपुंसकलिंग। उच्चारण (phonology) के हिसाब से मराठी में दांतिया (apico-alveolar) आ तालव्य (alveo-palatal) ध्वनि के अंतर स्पष्ट बा, आ ई 'ल' आ 'ळ' जइसन ध्वनि में भी फर्क राखे ला।

## संदर्भ

श्रेणी:भारत के भाषा
मैथिली

**मैथिली** उत्तरी बिहार आ नेपालके तराई प्रदेश मे बोलल जाए वाली एगो भाषा बा। आजुकाल्ह मैथिली भाषा देवनागरी में लिखल जात बा, बाकी पहिले ई तिरहुता लिपि में लिखल जात रहे। 

## संदर्भ

## बाहरी स्रोत


श्रेणी:बिहारी भाषा
श्रेणी:भारत के भाषा
श्रेणी:नेपाल के भाषा
श्रेणी:बिहार के भाषा
श्रेणी:झारखंड के भाषा
नया साल

**नया साल** ऊ समय होला जबसे कौनों कैलेंडर में साल के दिन गिने के सुरुआत होखे ला। भोजपुरी क्षेत्र क नया साल चइत के नवरातर के पहिला दिन से सुरु होला, हिंदू पतरा के हिसाब से चइत महीना के अँजोर के एक्कम तिथि से एकर सुरुआत होला। अंग्रेजी कैलेंडर में नया साल के सुरुआत पहिली जनवरी से होला, एकरा के ***[[न्यू इयर|न्यू इयर्स डे]]*** के रूप में मनावल जाला, जहाँ-जहाँ ई कैलेंडर चलन में बाटे। एही तरीका से अलग-अलग संस्कृति सभ में आ इलाका सभ में नया साल ओहिजे चलनसार कैलेंडर के हिसाब से सुरू होखे लें।

साल के परिभाषा होला, ऊ समय जेतना देरी में पृथिवी सुरुज के चारो ओर एक चक्कर लगा लेवे ले। एह चक्कर लगावे में लगभग 365.25 दिन के समय लागे ला। हालाँकि, साल में दिन गिने के सुरुआत कवना दिन से होखे ई अलग-अलग कैलेंडर के हिसाब से अलग-अलग होला।

## इहो देखल जाय
* न्यू इयर
* भारतीय नया साल सभ के लिस्ट

श्रेणी:तिहुआर
श्रेणी:सालाना प्रमुख अवसर
श्रेणी:साल के दिन
श्रेणी:नया साल
अखिलेश यादव

**अखिलेश यादव** (जनम 1 जुलाई 1973) भारत के राजनीतिक नेता बाड़ें आ समाजवादी पार्टी (सपा) के मुखिया बाड़ें। ई उत्तर प्रदेश राज्य के मुख्यमंत्री रह चुकल बाड़ें जे 15 मार्च 2012 के 38 बरिस के उमिर में एह पद पर पहुँचे वाला अब तक ले के सभसे कम उमिर के ब्यक्ति रहलें।

## जीवन परिचय
अखिलेश यादव के जनम 1 जुलाई 1973 के सैफई गाँव में मुलायम सिंह यादव आ उनुके के पहिली मेहरारू मालती यादव के बेटा के रूप में भइल। उनुके माता जी के जल्दिये देहांत हो गइल। आखिलेश के सुरुआती पढ़ाई धौलपुर मलेटरी इस्कूल में भइल। एकरा बाद ऊ मैसूर इन्वर्सिटी से सिविल इंजीनियरी पास कइलें। आगे के पढ़ाई करे खातिर ऊ ऑस्ट्रेलिया चल गइलेन आ उहाँ पर सिडनी विश्वविद्यालय से पर्यावरण इंजीनियरी में मास्टर डिग्री लिहलें।

अखिलेश के पत्नी डिंपल यादव हई जिनसे सन 1999 में बियाह भइल आ आखिलेश आ डिंपल वर्तमान में दू गो बेटी आ एक ठो बेटा के माई-बाप बा लोग।

अखिलेश के पहिला राजनीतिक सफलता कन्नौज से सांसद के रूप में चुनल गइल रहल।

## संदर्भ

श्रेणी:उत्तर प्रदेश क मुख्यमंत्री
श्रेणी:जियत लोग
श्रेणी:1973 में जनम
श्रेणी:उत्तर प्रदेश के राजनीतिक नेता
श्रेणी:उत्तर प्रदेश के लोग
रामभद्राचार्य

**जगदगुरु रामानंदाचार्य स्वामी रामभद्राचार्य** चित्रकूट, भारत में रहल एक हिन्दू धार्मिक संत बा।

## जनम

जगद्गुरु रामानंदाचार्य स्वामी रामभद्राचार्य के जनम सरयूपारीण ब्राह्मण कुल के वशिष्ठ गोत्र मे होइल रहे। 14 जनवरी 1950, माघ महिना के कृष्णपक्ष एकादशी के मकर संकरान्ति के शुभ अवसर पे अनुराधा नक्षत्र मे, प्रातः काल के 10.34 मे महाराजश्री शरीर धारण कैयले। जौनपुर के अंतर्गत शाण्डिखुर्द नामक स्थान में ब्राह्मण दम्पति पंडित राजदेव मिश्र और शची मैया के इनकर माता-पिता बनले के सौभाग्य प्राप्त भइल। आचार्यजी के पूज्य बाबा पंडित सूर्यबली मिश्रजी के बहिन गिरधरलाल के प्रेमी भक्त रहली त एही कारण उनकर नाम भी "गिरिधर" नाम रखल गइल।

मार्च 1950 मे गिरिधर के नेत्र ज्योति चलि गइल।जब उनकाके ट्रकोम के बिमारी भइल त गाँवमें कौनों इलाज नाही रहल। ट्रकोम के गाठ हटावे खातिर गाँवके एक महिला उनके आँखि में एक गर्म दवा डारी दिहलि जेकरा कारण आँखिनसे रक्तस्राव होखे लागल। परिवारिक जन गिरिधर के आयुर्वेदिक, होमेओपथिक, एलोपैथिक दवा हेतु सीतापुर, लखनउ औरि मुम्बई लै गैले, पर कौनों लाभ नाही भइल। एहि कारण गिरिधर कबों ब्रैल के माध्यम से नाही पढ़ले बल्कि श्रवण से सुनकर सीखले औरि बोलिकें लिपिकारन से आपन रचना लिखवले।

बालक गिरिधरके पिता मुम्बई में कार्यरत रहलै, त एहि कारण उनकर प्रारम्भिक अध्ययन घर पर पितामह की देख-रेख में भइल। दोपहर में उनकर पितामह उनके रामायण,  महाभारत, विश्रामसागर, सुखसागर, प्रेमसागर, ब्रजविलास आदि काव्य के पद सुनाय देत रहलै।तीन बरिस के आयुमें गिरिधर अवधी में आपन प्रथम रचना कईके आपन पितामहकें सुनवले। एहि कवितामें मैया जसोदा से एकठो गोपी लड़े खातिर उलाहना देत बाटी - 

मेरे गिरिधारी जी से काहे लरी ॥
तुम तरुणी मेरो गिरिधर बालक काहे भुजा पकरी ॥
सुसुकि सुसुकि मेरो गिरिधर रोवत तू मुसुकात खरी ॥
तू अहिरिन अतिसय झगराऊ बरबस आय खरी ॥
गिरिधर कर गहि कहत जसोदा आँचर ओट करी ॥

## आधार

श्रेणी:1950 में जनम
श्रेणी:जियत लोग
देहरादून

**देहरादून** भारत के उत्तराखण्ड राज्य के राजधानी, प्रमुख शहर आ देहरादून जिला के मुख्यालय बाटे।

## संदर्भ

श्रेणी:उत्तराखंड के शहर
नजीबाबाद

**नजीबाबाद** उत्तर प्रदेश के बिजनौर जिला में शहर आ तहसील मुख्यालय बाटे।

## संदर्भ

श्रेणी:उत्तर प्रदेश के शहर
श्रेणी:बिजनौर जिला
रिनाक

**रिनाक** (अंग्रेजी:Rhenock) सिक्किम के पूर्वी जिला में परेला। इ सिक्किम के छोटा-सा क्षेत्र बा। जहाँ बजार,और गाँव स्थल बा । सिक्किम के राजधानी गान्तोक बा जौन लगभग 63 किलोमिटर दूर जलेपला पास जायेवाला मार्ग मे अवस्थित बा इ स्थल समुद्री सतह से 1040 मिटर उचाई पर बा। लेप्चा बोली के दुगो शव्द रे - नोक से बनल ( बाद में रिनाक) जएकर अर्थ होअला "काला पहाड"। रिनाक बजार से उपर मे अवस्थित आरिटार मे राज्य के पहिल्का पुलिस चौकी के स्थापना भइल। ओहि के कारन इ स्थल राज्य के खातिर इतिहासी बा।

## इतिहास
आज तक रिनाक के लिखित इतिहास जानकारी में न होखे के कारन बुजुर्गोंन के मुह से सुनल तथ्यों आउर सीमित स्रोत से मिल्ल जानकारी के अनुसार- तेह्रौं शताव्दी तक इहा के स्थल घोर जंगल से ढकल रहल। लेप्चा जाति प्रथम वासिन्दा कह्ल्य्लन। ओक्रा बाद भुटिया औरि नेपाली समुदाय के लोग ई स्थल पर आइल।

## सामजिक ढांचा
रिनाक में सिक्किम के औरि जगह जैसन सब जाति के लोग रहेलन, जौन मे लेप्चा, भुटिया, नेपाली (गोर्खा), मारवाडी और बिहारी सामिल बारन।

## शैक्षणिक संस्थान
रिनाक के शैक्षिक इतिहास राज्य के ओरि जगहन से लम्बा बा। एही स्थल पर राज्यके सर्वप्रथम विद्यालय के स्थापना सन 1880 में मिशनरियन द्वारा भइल। बाद में ई विद्यालय के सिक्किम सरकार अधिग्रहण करके किंगस्टोन में स्थानान्तरित करदेह्ल्स ओरि उच्चतर माध्यमिक विद्यालय के दर्जा दिह्ल्स। हाल में ई विद्यालय के रिनाक उच्चतर माध्यमिक विद्यालय के नाम से जानल् जाला। सिक्किम के सर्वप्रथम संस्कृत विद्यालय रिनाक के मन्दिर में स्थापित कइल गइल। सिक्किम भारत में विलय भइला के बाद निम्न विद्यालय भइल-

#सरकारी महाविद्यालय
#रिनाक उ. माध्यमिक विद्यालय
#तारपिन मा. विद्यालय
#सुदुंगलाखा मा. विद्यालय
#आरिटार मा. विद्यालय
#सन्त जोशेफ विद्यालय
#संस्कृत पाठशाला
#अन्य नि.मा.विद्यालय ओरि प्रा.पाठशालाएँ

## पर्यटक स्थल
#आरिटार तालाव, रिनाक(पूर्व सिक्किम)
#आरिटार (लाम्पोखरी)
#आरिटार गुम्पा
#सिद्धिविनायक मन्दिर (निर्माणाधीन)
#फूलों के नर्सरी।
#रेसि इको टुरिसम
#रामगौरि सगंरालय

श्रेणी:सिक्किम
बिजनेस

**बिज़नेस**, **धंधा**, **कारोबार** या **उद्द्य्म** () एक तरह के आर्थिक काम हवे। ई कानूनी रूप से मान्य संस्था हवे जो उपभोक्ता के कौनो उत्पाद या सेवा देवे के लक्ष्य से निर्मित करल जाला। बिजनेस के कम्पनी, इंटरप्राइज या फर्म भी कहल जाला। पूँजीवादी अर्थव्यवस्था में कारोबार के प्रमुख स्थान ह जौन अधिकांशत: निजी हाथ में रहेला औरि लाभ कमाय के ध्येय से काम करल जाला तथा साथ-साथ स्वयं बिजनेस के भी वृद्धि करेला । लेकिन संस्था तथा सरकार द्वारा चलायल जाऐ वाला संस्था प्राय: लाभ के बजाय अन्य उद्देश्य के पूर्ति के लागि बनायल जायेला। ( Business ideas for student  )

## शेयर बजार
शेयर के सिधा अर्थ होवेला हिस्सा शेयर बजार के भाषा मे कहे तो कम्पनि मे हिस्सा।

उदाहरन -    
ऐगो कम्पनि कुल 20 लाख के शेयर जारि करेला। ओ मे से कौनो भि कम्पनि के प्रस्ताव के अनुसार जेतना चाहे अंश खरिद सकेला।ओक्रा वजह से उ कम्पनि मे खरिदे वाला के ओतना ही के मलिकाना हो जाला। ओकर बाद जब चाहे तब जेक्रा के चाहे बेच सकेला, शेयर बजार मे कौनो भि 100 से जादा शेयर खरिद सकेला।

## अन्य अर्थ
* धंधा
* व्यवसाय
* कारबार
* कारोबार
* काम-काज
* काम-धंधा
* उद्यम

## बाहरी कड़ी
* निवेशक शिक्षा एवं सुरक्षा निधि , कॉरपोरेट कार्य मंत्रालय, भारत सरकार
* '''भारतीय व्यापार उद्योग मंडल''' के वेबसाइट 

श्रेणी:अर्थशास्त्र
सैमसंग

**सैमसंग समूह** एक ठो इलेक्ट्रॉनिक सामान बनावे वाली कंपनी बाटे। ई दक्खिन कोरिया के कंपनी हवे जे पूरा बिस्व में टीवी, मोबाइल इतादी के कारोबार करे ले। सैमसंग के स्थापना 1938 में ली ब्युंग-चुल एगो ट्रेडिंग कंपनी के रूप में कइले रहलें। अगिला तीन दशक में इ समूह खाद्य प्रसंस्करण, कपड़ा, बीमा, प्रतिभूति अउरी खुदरा समेत क्षेत्र में विविधता ले आइल। सैमसंग 1960 के दशक के अंत में इलेक्ट्रॉनिक्स इंडस्ट्री में आ 1970 के दशक के बीच में निर्माण आ जहाज निर्माण उद्योग में प्रवेश कइलस; 1987 में ली के निधन के बाद सैमसंग के चार बिजनेस ग्रुप में बाँटल गइल - सैमसंग ग्रुप, शिनसेग ग्रुप, सीजे ग्रुप आ हंसोल ग्रुप। 1990 से सैमसंग अपना गतिविधि आ इलेक्ट्रॉनिक्स के बिस्तार वैश्विक स्तर पर कइले बा; खास तौर प एकर मोबाइल फोन अउरी सेमीकंडक्टर आमदनी के सबसे महत्वपूर्ण स्रोत बन गइल बा।

सैमसंग के 2019 में आमदनी (आय) 305 बिलियन डॉलर, 2020 में 107+ बिलियन डॉलर आ 2021 में 236 बिलियन डॉलर बा।

## संदर्भ

श्रेणी:इलेक्ट्रॉनिक्स कंपनी
सत्यार्थ प्रकाश

"सत्यार्थ प्रकाश" के रचना आर्य समाज के संस्थापक महर्षि दयानंद सरस्वती जी कइले रहलें।  हालांकि उनकर मातृभाषा गुजराती रहे आ उनका संस्कृत के एतना ज्ञान रहे कि संस्कृत में धाराप्रवाह बोलत रहले, तबो उहाँ के एह किताब के रचना हिन्दी में कइले रहनी। कहल जाला कि 1872 में जब स्वामीजी केशवचंद्र सेन से कलकत्ता में भेंट कइले त स्वामीजी के सलाह दिहलन कि संस्कृत छोड़ के हिंदी बोलल शुरू कर दीं, तब भारत के बहुते फायदा होई.  तब से स्वामी जी के व्याख्यान के भाषा हिन्दी हो गइल आ शायद एही कारण से स्वामी जी सत्यार्थ प्रकाश के भाषा के खाली हिन्दी के रूप में रखले।

श्रेणी:धार्मिक किताब
गाइनेकोमास्टिया

**गाइनेकोमैस्टिया** एगो रोग बाटे जवना से ग्रसित आदमी के छाती विकसीत हो जाला। 

श्रेणी:रोग
खलील जिब्रान

संसार के श्रेष्ठ चिंतक महाकवि के रूप में विश्व के हर कोने में ख्याति प्राप्त करने वाले, देश-विदेश भ्रमण करने वाले खलील जिब्रान अरबी, अंग्रेजी फारसी के ज्ञाता, दार्शनिक और चित्रकार भी बा। उन्हें अपने चिंतन के कारण समकालीन पादरियों और अधिकारी वर्ग का कोपभाजन होने से जाति से बहिष्कृत करके देश निकाला तक दे दिया गया बा। खलील जिब्रान 6 जनवरी 1883 को लेबनान के 'बथरी' नगर में एक संपन्ना परिवार में जनम ह। 12 वर्ष की आयु में ही माता-पिता के साथ बेल्जियम, फ्रांस, अमेरिका आदि देशों में भ्रमण करते बा 1912 मेंअमेरिका के न्यूयॉर्क में स्थायी रूप से रहने लगे बा।

## संदर्भ


श्रेणी:लेखक
श्रेणी:पेंटर
मायावती

**मायावती** उत्तर प्रदेश के एगो राजनीतिक नेता बाड़ी। मायावती उत्तर प्रदेश के मुख्यमंत्री रह चुकल बाड़ी आ लोकसभा आ राज्य सभा में सांसद रह चुकल बाड़ी|

## संदर्भ

श्रेणी:जियत लोग
श्रेणी:उत्तर प्रदेश के लोग
श्रेणी:नेता
श्रेणी:दलित नेता
श्रेणी:1956 में जनम
पंजाबी भाषा

**पंजाबी भाषा** एगो हिंद-आर्यन भाषा ह और इतिहासी पंजाब क्षेत्र (अब भारत और  पाकिस्तान के बीच विभाजित) की निवासियन तथा प्रवासी लोगन द्वारा बोलल जाला। एके बोले वालन मे सिख, मुसलमान और हिंदू सब शामिल बान स। पाकिस्तान क 2010 की जनगणना और 2021 की भारत की जनगणना के अनुसार, भारत और पाकिस्तान मे ए भाषा के कुल वक्ता लोगन क संख्या लगभग 13 करोड़ बा। ए अनुसार इ भारत क 11वां सबसे व्यापक भाषा ह और भारतीय उपमहाद्वीप में तीसरा सबसे ज्यादा बोलल जाए वाला मातृभाषा ह। कम से कम पिछला 300 वर्ष से लिखित पंजाबी भाषा क मानक रूप, माझी बोली पर आधारित बा, जवन इतिहासी माझा क्षेत्र  क भाषा ह। इ भाषा क संयुक्त अरब अमीरात, संयुक्त राज्य अमेरिका, सऊदी अरब और ऑस्ट्रेलिया में भी एगो महत्वपूर्ण उपस्थिति बा। पंजाबी भाषा शाहमुखी और गुरुमुखी लिपि में लिखल बा, इ एक से अधिक लिपि में लिखल बहुत कम भाषा में से एगो बन गइल बा।

## आधिकारिक दर्जा

भारत में, पंजाबी भारत की 22 अनुसूचित भाषा में से एक ह। इ भारत की पंजाब राज्य क पहिला आधिकारिक भाषा ह। पंजाबी के उर्दू, हरियाणवी के साथ दिल्ली में दूसरी आधिकारिक दर्जा प्राप्त बा।
पाकिस्तान में कौनो क्षेत्रीय जातीय भाषा के राष्ट्रीय स्तर पर आधिकारिक भाषा क दर्जा नइखे मिलल, और ए तरह से एइजा पंजाबी राष्ट्रीय स्तर पर आधिकारिक भाषा नाहीं ह, भले ही इ उर्दू की बाद पाकिस्तान में सबसे अधिक बोलल जाए वाली भाषा ह। तबो इ भाषा पंजाब, पाकिस्तान क आधिकारिक भाषा ह, जवन की इस्लामाबाद राजधानी क्षेत्र क सबसे अधिक आबादी वाला प्रांत ह।

## संदर्भ

श्रेणी:भारत के भाषा
मलयालम

**मलयालम** भारत के एगो मुख्य भाषा हव जे मुख्य रूप से केरल राज्य में बोलल जाले।

Marco (2024 film)
श्रेणी:भारत के भाषा
कन्नड़ भाषा

**कन्नड** भारत के एगो मुख्य भाषा हव जे मुख्य रूप से भारत क कर्नाटक राज्य में बोलल जाले।

## संदर्भ

श्रेणी:भारत के भाषा
तमिल

**तमिल** एगो द्रविड़ भासा हऽ जेकरा दक्खिन एशिया के तमिल लोग बोलेला। तमिल श्री लंका आ सिंगापुर आ भारत के तमिलनाडु राज्य आ पदुच्चेरी संघ राज्यक्षेत्र के काम-काज के भासा हऽ।

## इहो देखल जाव
* तमिल साहित्य

## नोट

## संदर्भ

श्रेणी:भारत के भाषा
श्रेणी:तमिल
तेलुगु भाषा

**तेलुगु** भारत के एगो मुख्य भाषा हव जे मुख्य रूप से आन्ध्र प्रदेश में बोलल जाले।

श्रेणी:भारत के भाषा
ओडिया

**ओडिया** आ ओड़िया भाषा जेके **उडिया** भी कहल जाला भारत के एगो मुख्य भाषा हव जे मुख्य रूप से उड़ीसा राज्य में बोलल जाले आ एकरे अलावा उड़िया लोग द्वारा अन्य जगह पर भी बोलल जाले। ओडिया के क्लासिकल भाषा के दर्जा दिहल गइल बाटे।

ओडिया ( ଓଡ଼ିଆ , ओडिया ) भारत के ओडिशा राज्य में बोलल जाए वाली एगो भाषा बा।  इ भाषा इहाँ के राज्य सरकार के राजभाषा भी ह।  भाषिक परिवार के रूप में ओडिया एगो आर्य भाषा हवे आ भोजपुरी, नेपाली, बंगाली, असमिया आ मैथिली से बहुत नजदीक से संबंधित बा।  ओडिया शब्द के प्रयोग ओडिशा के भाषा आ जाति दुनो अर्थ में होला।  एकर व्युत्पत्ति के बिकास के कुछ बिद्वान लोग ओद्रविश्य, ओद्रविष, ओडिश, आदिशा भा ओडिशा मानत बा।  उद्रविभाषा के पहिला उल्लेख भरत के नाट्यशास्त्र में मिलेला।

## संदर्भ

श्रेणी:भारत के भाषा
श्रेणी:ओडिशा
श्रेणी:ओडिशा के संस्कृति
गुजराती

**गुजराती** के नीचे दिहल कई ठे अर्थ हो सकेला:

* गुजराती भाषा - भारत के गुजरात में बोलल जाए वाली भाषा।
* गुजराती खाना - गुजरात के खाना।
* गुजरात के लोग - लोग।

श्रेणी:गुजरात
लद्दाखी भाषा

**लद्दाखी** भारत के एगो भाषा हव जे मुख्य रूप से जम्मू और कश्मीर के लद्दाख में बोलल जाले।

श्रेणी:भारत के भाषा
रबींद्रनाथ टैगोर

**रबीन्द्रनाथ ठाकुर** (बंगाली: রবীন্দ্রনাথ ঠাকুর, रोबिन्द्रोनाथ ठाकुर) (7 मई 1861 – 7 अगस्त 1941) के **रबीन्द्रनाथ टैगोर** आऊर **गुरुदेव** के नाम से भी जानल जाला। टैगोर दुनिया क जानल मानल कवि, साहित्यकार, दार्शनिक आ भारतीय साहित्य क एकमात्र नोबल पुरस्कार विजेता हउवन। ई एशिया के पहिला नोबेल पुरस्कार सम्मानित व्यक्ति बाटें। ई एकमात्र कवि बाटें जिनकर दू रचना दू गो देशन क राष्ट्रगान बा। भारत क राष्ट्र-गान जन गण मन आऊर बाँग्लादेश क राष्ट्रीय गान *आमार सोनार बाँग्ला* टैगोर क ही रचना बाड़ीं।

## बाहरी कड़ी
* रवीन्द्रनाथ, जीवनी, Nobel Foundation
* Nobel Prize in Literature Presentation Speech from the official website of Nobel Foundation

श्रेणी:1961 में जनम
श्रेणी:1941 में निधन
श्रेणी:नोबेल पुरस्कार विजेता
श्रेणी:साहित्यकार
श्रेणी:बांग्ला साहित्यकार
श्रेणी:नोबेल पुरस्कार सम्मानित भारतीय
श्रेणी:लेखक
श्रेणी:भारत के लोग
श्रेणी:अंग्रेजी-भाषा के भारतीय कवि
देवनागरी

**देवनागरी**, जेकरा के **नागरी** भी कहल जाला, बाएँ से दहिने लिखल जाए वाली आबूगीडा (खंड-खंड में लिखल जाए वाली लिखाई के सिस्टम चाहे लिपि) ह, जे ब्राह्मी लिखाई पर आधारित हवे, आ भारतीय उपमहादीप में इस्तेमाल होखे ले। ई भारत आ नेपाल के ऑफिशियल लिपि हवे। एकर बिकास 7वीं सदी में भइल आ तबसे ई रेगुलर इस्तेमाल में बाटे। देवनागरी लिखाई में कुल 47 गो प्राथमिक कैरेक्टर बाड़ें, जिनहन में 14 स्वर आ 33 व्यंजन बाड़ें, आ ई दुनिया के चउथा सभसे बेसी इस्तेमाल होखे वाली लिखाई हवे, जेकर इस्तेमाल करीबन 120 से बेसी भाषा सभ के लिखे खातिर हो रहल बाटे।

## अच्छर
### स्वर
}*
| style="background:#ccc; font-size:24px;"|
|
| style="background:#ccc; font-size:24px;"|
|
| style="background:#ccc; font-size:24px;"|
|
| style="background:#ccc; font-size:24px;"|
|-
!*''
| style="background:#ccc; font-size:24px;"|
|
| style="background:#ccc; font-size:24px;"|
|
| style="background:#ccc; font-size:24px;"|
|
| style="background:#ccc; font-size:24px;"|
|}

### व्यंजन

## संदर्भ

## बाहरी कड़ी
* पढ़ीं: देवनागरी लिपि तथा हिंदी वर्तनी का मानकीकरण, (डाउनलोड करीं ), केंद्रीय हिंदी निदेशालय, उच्चतर शिक्षा विभाग, मानव संसाधन विकास मंत्रालय, भारत सरकार द्वारा प्रकाशित (संस्करण 2019) 

श्रेणी:लिखाई

श्रेणी:ब्राह्मी से बिकसित लिखाई
श्रेणी:आबुगीडा लिखाई
मगही

**मगही** बिहार आ झारखंड के मगह चाहे मगध क्षेत्र मे बोलल जाए वला एगो इंडो-यूरोपियन भासा ह।

## संदर्भ

श्रेणी:बिहार के भाषा